open-index/open-wikipedia-markdown huggingface dataset:
Ιωάννης Κομνηνός Μόλυβδος

Ο **Ιωάννης Κομνηνός Μόλυβδος** (μέσα Δεκεμβρίου 1657 - 1717) ήταν Έλληνας λόγιος, μητροπολίτης και ο τελευταίος γόνος του γένους των Κομνηνών. 

## Βιογραφία
Γεννήθηκε στην Πέρινθο της Ηρακλείας. Με βάση την ημερομηνία βάπτισής του (26 Ιανουαρίου 1658), θεωρείται ότι γεννήθηκε περί τα μέσα Δεκεμβρίου του 1657. Πατέρας του ήταν ο Αλέξιος Κομνηνός, ο οποίος είχε το ιδιαίτερο επίθετο «Μόλυβδος».

Εκπαιδεύτηκε στην Κωνσταντινούπολη. Εκεί διδάχτηκε τα ελληνικά γράμματα και την φιλοσοφία του Αριστοτέλη. Δάσκαλός του ήταν ο Αλέξανδρος Μαυροκορδάτος. Αργότερα πήγε στην Ιταλία, όπου σπούδασε ιατρική και φιλοσοφία. Από την Ιταλία πήγε στο Βουκουρέστι, όπου εργάστηκε ως ιατρός και δίδαξε την ιατρική στο «Αυθεντικόν Φροντιστήριον». Διορίστηκε στην υπηρεσία του ηγεμόνα Ουγγροβλαχίας Ιωάννη Κωνσταντίνου Βασαράβα.

Είχε εκ φύσεως ροπή προς τα θρησκευτικά και γι' αυτό έφυγε προσκυνητής στα Ιεροσόλυμα. Περιόδευσε τους Αγίους Τόπους στην Παλαιστίνη και περί το 1700 στο Άγιο Όρος, το οποίο και περιέγραψε στο «Προσκυνητάριό» του. 

Μετά έγινε μοναχός και ονομάστηκε Ιερόθεος. Χειροτονήθηκε αρχικά Μητροπολίτης Σίδης και μετά το 1720 Δρύστρας. Έμεινε γνωστός ως **Ιερόθεος Δρύστρας**. Απεβίωσε στο Βουκουρέστι το φθινόπωρο του 1719.

## Έργα του
* 
* *Περί του δια τινών ρημάτων γίνεται η του μυστηρίου της Ευχαριστίας μεταβολή*
Είναι συγγραφέας και επιγραμμάτων και επιτυμβίων κειμένων: προς τον Νικόλαο Μαυροκορδάτο από τριάντα δίστιχα, στον Σεβαστό Κυμηνίτη και τον Αλέξανδρο Μαυροκορδάτο.

## Παραπομπές


## Πηγές
*Ηλίας Βουτιερίδης: Ιστορία της νεοελληνικής λογοτεχνίας, σσ. 379-380, Εκδοτικός οίκος Μιχ. Σ. Ζηκάκη, Αθήνα, 1924
* 
* Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.397-399
* 

Κατηγορία:Δυναστεία των Κομνηνών
Κατηγορία:Μητροπολίτες Δρύστρας
Κατηγορία:Έλληνες λόγιοι του 18ου αιώνα
Κατηγορία:Ορθόδοξοι λόγιοι
Τζέιμς Νοξ Πολκ

-->
}}

Ο **Τζέιμς Νοξ Πολκ** (*James Knox Polk*, 2 Νοεμβρίου 1795 - 15 Ιουνίου 1849) ήταν ο 11ος πρόεδρος των Ηνωμένων Πολιτειών Αμερικής. Διετέλεσε Πρόεδρος από τις 4 Μαρτίου 1845 έως τις 4 Μαρτίου 1849.

Ο Πολκ γεννήθηκε στο Πάινβιλ της Βόρειας Καρολίνας, ενώ αργότερα έζησε και αντιπροσώπευσε το Τενεσί. Ο Πολκ ανήκε στο Δημοκρατικό Κόμμα και υπηρέτησε ως Ομιλητής της Βουλής των Αντιπροσώπων (1835–1839) και ως Κυβερνήτης του Τενεσί (1839–1841). Στις προεδρικές εκλογές του 1844 ο Πολκ δεν υπήρξε φαβορί για τη νίκη. Παρ' όλα αυτά κατάφερε να κερδίσει τον Χένρι Κλέι του αντίπαλου κόμματος Whig, υποσχόμενος την προσάρτηση του Τέξας.

Ο Πολκ είναι γνωστός για τις επιτυχίες του στην εξωτερική πολιτική της χώρας. Όταν το Μεξικό απέρριψε την προσάρτηση του Τέξας από τις Ηνωμένες Πολιτείες, ο Πολκ οδήγησε το έθνος σε μια σαρωτική νίκη στον Μεξικανο-Αμερικανικό Πόλεμο, που έδωσε στις Ηνωμένες Πολιτείες το μεγαλύτερο μέρος της σημερινής Νοτιοδυτικής έκτασης του κράτους.

Είχε δηλώσει ότι θα υπηρετήσει για μία μόνο θητεία και πράγματι δεν έθεσε υποψηφιότητα στις επόμενες προεδρικές εκλογές. Πέθανε από χολέρα τρεις μήνες μετά τη λήξη της θητείας του.

Οι μελετητές κατατάσουν τον Πολκ στη λίστα με τους καλύτερους Προέδρους της Αμερικής για την ικανότητά του να καθορίσει τους στόχους του και να τους επιτύχει όλους.

Κατηγορία:Πρόεδροι των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί ελευθεροτέκτονες
Πόπη Τσαπανίδου

Η **Πόπη (Παρθένα) Τσαπανίδου** (Θεσσαλονίκη, 20 Απριλίου 1967) είναι Ελληνίδα πολιτικός, δημοσιογράφος και τηλεοπτική παρουσιάστρια. Εξελέγη βουλευτής Επικρατείας του ΣΥΡΙΖΑ-Π.Σ. στις βουλευτικές εκλογές Μαΐου 2023 και εκ νέου στις 30 Αυγούστου 2024 αντικαθιστώντας τον παραιτηθέντα Όθωνα Ηλιόπουλο.

## Βιογραφία
Γεννήθηκε και μεγάλωσε στη Θεσσαλονίκη.

Άρχισε να δουλεύει από την ηλικία των 16 ετών στην εφημερίδα «Μακεδονία». Στη δημοσιογραφική της καριέρα έχει απασχοληθεί σε διάφορες θέσεις στη ραδιοτηλεόραση και τις εφημερίδες, ενώ το 2011 δημιούργησε τον ιστότοπο, *www.ipop.gr*.

Έχει παρουσιάσει εκπομπές ενημερωτικού και ψυχαγωγικού χαρακτήρα και το δελτίο ειδήσεων του Σαββατοκύριακου της ΝΕΤ. Το 1999 συμμετείχε στη τηλεοπτική σειρά του MEGA, «Δύο ξένοι» και το 2014 στη ταινία του Γιάννη Οικονομίδη, «Το μικρό ψάρι».

Υπήρξε ραδιοφωνικός παραγωγός στον σταθμό *Μουσικός (νυν Pride) 98,6*. Από τον Αύγουστο του 2021 μέχρι τον Δεκέμβριο του 2022 παρουσίαζε το κεντρικό δελτίο ειδήσεων του τηλεοπτικού σταθμού OPEN.

Στις 28 Δεκεμβρίου 2022 ανακοινώθηκε η συνεργασία της με τον ΣΥΡΙΖΑ - Προοδευτική Συμμαχία. Τον Ιανουάριο ανέλαβε εκπρόσωπος τύπου τού κόμματος. Στις βουλευτικές εκλογές του Μαΐου του 2023, ήταν υποψήφια βουλευτής Επικρατείας και εξελέγη, αλλά δεν εκλέχτηκε ξανά μετά τις εκλογές του Ιουνίου. Παραιτήθηκε από εκπρόσωπος τύπου του κόμματος στις 6 Ιουλίου, λίγες ημέρες μετά την παραίτηση του Αλέξη Τσίπρα από την προεδρία του κόμματος. Μετά την παραίτηση του βουλευτή Επικρατείας Όθωνα Ηλιόπουλου, ως πρώτη επιλαχούσα, επανήλθε στο Ελληνικό Κοινοβούλιο στις 30 Αυγούστου 2024.

## Δημοσιογραφική καριέρα
*1987-1988: Ρεπόρτερ στην εκπομπή «Τρεις στον αέρα» στην ΕΡΤ.
*1991-1998: Ρεπόρτερ στο δελτίο ειδήσεων του ΑΝΤ1.
*1998-2000: Παρουσιάστρια στην ενημερωτική εκπομπή “Τι νέα σήμερα;” στο Mega.
*2002-2003: Παρουσιάστρια στην εκπομπή “Σαν παλιά φωτογραφία” στη ΝΕΤ.
*2002-2004: Συμπαρουσιάστρια με την Ρίκα Βαγιάνη στην ψυχαγωγική εκπομπή “10-2” στην ΕΤ1.
*2005-2010: Παρουσιάστρια στην ενημερωτική εκπομπή “Συμβαίνει τώρα” στη ΝΕΤ.
*2010-2013: Παρουσιάστρια στην ενημερωτική εκπομπή “ΣΚΑΪ τώρα” στον ΣΚΑΪ.
*2013-2017: Παρουσιάστρια στο καθημερινό μαγκαζίνο Live U στο Star.
*2017-2018: Παρουσιάστρια στο μεσημεριανό δελτίο ειδήσεων του Star.
*2020: Σχολιάστρια στο κεντρικό δελτίο ειδήσεων του ΑΝΤ1.
*2021-2022: Παρουσιάστρια στο κεντρικό δελτίο ειδήσεων του Open.

## Προσωπική ζωή
Υπήρξε παντρεμένη με τον ηλεκτρολόγο Ευτύχη Μανωλαράκη (απεβίωσε το 1991) με τον οποίο απέκτησε τρεις κόρες, την Εύα (γενν. 13 Ιουνίου 1988) και τις δίδυμες Μαρίνα και Ευτυχία (γενν. 23 Οκτωβρίου 1991).

Το 2021 έγινε για πρώτη φορά γιαγιά, αποκτώντας έναν εγγονό από την κόρη της, Μαρίνα.

## Παραπομπές


Κατηγορία:Ελληνίδες δημοσιογράφοι
Κατηγορία:Ελληνίδες τηλεπαρουσιάστριες
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Έλληνες βουλευτές επικρατείας
Α1 Κατηγορία υδατοσφαίρισης ανδρών 1997-1998

Το **[[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας πόλο ανδρών]] της περιόδου 1997−98**, ήταν το 12ο πρωτάθλημα στην ιστορία της Α1 κατηγορίας. Πρωταθλήτρια αναδείχθηκε η ομάδα της Βουλιαγμένης για δεύτερη συνεχόμενη χρονιά. Επίσης, για πρώτη φορά μπορούσαν οι ομάδες να χρησιμοποιήσουν το χρώμα και το έμβλημα τους στο σκουφάκι με το οποίο θα αγωνίζονταν.

## Βαθμολογία κανονικής περιόδου
Πηγή:

## Αποτελέσματα
Πηγή: Εφημερίδα Ριζοσπάστης, Εφημερίδα Ελεύθερος Τύπος

Ο Εθνικός Πειραιά στους αγώνες με Ολυμπιακό (14–5), Ηλυσιακό (9–19) αγωνίστηκε με την εφηβική ομάδα

## Play off
Με μπλε γραφή ο αγώνας που διεξήχθη στην ομάδα με το πλεονέκτημα έδρας, με κόκκινο στην έδρα της ομάδας με μειονέκτημα.

### Προημιτελικοί

### Ημιτελικοί

### Μεγάλος τελικός

## Τελική κατάταξη

## Εξωτερικοί σύνδεσμοι
* Αθλητική Ηχώ, 28 Ιουνίου 1998 σελ. 8
* Βαθμολογία Ιστότοπος archive.sport.gr
* Πλέι οφ Ιστότοπος archive.sport.gr

## Παραπομπές


1997 1998
Κατηγορία:Υδατοσφαίριση το 1998
Κατηγορία:Υδατοσφαίριση το 1997
Δάφνες Σαμοθράκης

Οι **Δάφνες** είναι οικισμός της Σαμοθράκης.

## Γεωγραφικά - ιστορικά στοιχεία
Οι Δάφνες βρίσκονται στα νοτιοδυτικά του νησιού ανατολικά του Λακκώματος και νοτιότερα του Προφήτη Ηλία. Ο οικισμός απέχει περίπου 8 χιχιόμετρα από το λιμάνι της Καμαριώτισσας και 11 χιλιόμετρα νότια. από τη Χώρα. Οι Δάφνες θεωρούνται ο ηπιότερος και γι' αυτό ο καλύτερος οικισμός της Σαμοθράκης. Λόγω του ήπιου και εύκρατου κλίματος της περιοχής, καλλιεργούνται ελιές αλλά και εσπεριδοειδή. Στον οικισμό διαμένουν μόνιμα ελάχιστοι κάτοικοι.

Κατά την αρχαιότητα υπήρξε μεγάλος, αρχαίος, άγνωστος μέχρι σήμερα, οικισμός. Διατηρούνται χαλάσματα χριστιανικού ναού της βυζαντινής περιόδου που χρονολογείται στη δυναστεία των Παλαιολόγων. Οι Δάφνες είναι ένας παραδοσιακός οικισμός της Σαμοθράκης που συνδιάζει εύκρατο κλίμα όλο το χρόνο (στη σαμοθρακίτικη ντοπιολαλιά γνωστός ως Αραβία λόγω του ζεστού κλίματος), πράσινο, βουνό, νερό και θάλασσα. Ένας πραγματικά ακόμη μαγευτικός τόπος της Σαμοθράκης.

## Διοικητικά - πληθυσμιακά στοιχεία
Αναφέρεται επίσημα ως ξεχωριστός οικισμός το 1961 να απογράφεται στην κοινότητα Σαμοθράκης αν και το 1971 απογράφηκε μαζί τον οικισμό  Λάκκωμα. Σύμφωνα με το σχέδιο Καλλικράτης υπάγεται στο Δήμο Σαμοθράκης και σύμφωνα με την απογραφή 2011 έχει πληθυσμό 16 κατοίκους. Οι απογραφές πληθυσμού είναι:

## Παραπομπές


Κατηγορία:Σαμοθράκη
Κατηγορία:Χωριά της περιφερειακής ενότητας Έβρου
Χονδροκύτταρο

Τα **χονδροκύτταρα** είναι τα μοναδικά κύτταρα τα οποία μπορούν να εντοπιστούν στο χόνδρινο ιστό. Κύριος ρόλος τους είναι η παραγωγή και συντήρηση του χόνδρου. Μπορούν να οργανωθούν με διάφορους τρόπους σχηματίζοντας έτσι και διαφορετικούς τύπους χόνδρου.

## Εικόνες

Image:Cartilage polarised.jpg|Χονδροκύτταρα σε αρθρικό χόνδρο
Image:Chondrocyte- calcium stain.jpg|Χονδροκύτταρο, όπου Ν είναι ο πυρήνας και όπου Μ τα μιτοχόνδρια 


## Παραπομπές
* Chondrocyte 

Κατηγορία:Ζωικά κύτταρα
Αρσινόη Κοίλης Συρίας

Η **Αρσινόη** ήταν αρχαία ελληνική πόλη στην Κοίλη Συρία. 

Ο Στέφανος Βυζάντιος αναφέρει ότι βρισκόταν στον Βασιλικό Αυλώνα (δηλαδή στην κοιλάδα Μπεκάα του Λιβάνου). Επρόκειτο για πτολεμαϊκή αποικία. Ο ερευνητής Tcherikover, βασιζόμενος στην πληροφορία του Στεφάνου Βυζαντίου και στη μαρτυρία του Στράβωνος (16.2.20), ότι δηλαδή ο Βασιλικός Αυλών (βασιλική κοιλάδα) βρισκόταν στη Δαμασκηνή περιοχή και εφ' όσον δεν υπήρχε άλλη μεγάλη πόλη στο μέρος εκείνο, κατέληξε στο συμπέρασμα ότι η Δαμασκός μετονομάστηκε σε Αρσινόη από τον Πτολεμαίο Β΄ τον Φιλάδελφο, προς τιμή της συζύγου του Αρσινόης. Ως επικύρωση της περιπτώσεως αυτής, ο ανωτέρω ερευνητής βασίστηκε στον πάπυρο του Ζήνωνος (257 π.Χ.) που αναφερόταν στην πόλη *Αρσινόη του Δίωνος*. Πιθανολόγησε ότι επρόκειτο για τον στρατηγό του Πτολεμαίου Δίωνα, που κατέλαβε τη Δαμασκό κατά τη διάρκεια του Α΄ Συριακού πολέμου (274-271 π.Χ.), αλλά εκδιώχθηκε από τον Αντίοχο Α΄ Σωτήρα.

## Παραπομπές


## Πηγές
* Στέφανος Βυζάντιος: *Εθνικά*
* Getzel M. Cohen: "The Hellenistic settlements in Syria, the Red Sea Basin, and North Africa"

Αρσινοη
Γρηγόριος Πραστάκος

Ο **Γρηγόριος Πραστάκος** είναι καθηγητής Διοικητικής Επιστήμης στο Οικονομικό Πανεπιστήμιο Αθηνών και πρώην πρύτανης αυτού από το 2007 ως το 2011. Σπούδασε πληροφορική στο Πανεπιστήμιο Κολούμπια, από όπου πήρε επίσης το διδακτορικό του στην επιχειρησιακή έρευνα. Εν συνεχεία δίδαξε για τέσσερα χρόνια στη σχολή διοίκησης επιχειρήσεων Wharton του Πανεπιστημίου της Πενσυλβάνια (1978-1982), και έπειτα στο Πανεπιστήμιο της Βέρνης και των Παρισίων ΙΧ.  Από το 1980 διδάσκει στο ΟΠΑ. Έχει δημοσιεύσει πλήθος άρθρων σε εγχώρια και διεθνή περιοδικά, ενώ έχει βραβευθεί πολλάκις για το έργο του.

## Παραπομπές


Κατηγορία:Καθηγητές Οικονομικού Πανεπιστημίου Αθηνών
Κατηγορία:Απόφοιτοι του Πανεπιστημίου Κολούμπια
Μπέτυ Αμπατιέλου

Η **Μπέτυ Μπάρτλετ Αμπατιέλου** (Νότια Ουαλία, Οκτώβριος 1917 - Πειραιάς, 16 Οκτωβρίου 2011), σύζυγος του στελέχους του ΚΚΕ Αντώνη Αμπατιέλου, ήταν ανταποκρίτρια της *Daily Worker* κατά την περίοδο του εμφυλίου και ενεργό στέλεχος του Συνδέσμου για τη Δημοκρατία στην Ελλάδα στο Λονδίνο. Συνελήφθη από την χούντα στην Ελλάδα το 1967 και εκδιώχθηκε στην Αγγλία ως Βρετανίδα υπήκοος. Επέστρεψε στην Ελλάδα μετά την μεταπολίτευση.

Το 1963 η Μπέτυ Αμπατιέλου έμεινε γνωστή ως η γυναίκα που σταμάτησε και διαμαρτυρήθηκε έντονα «εν μέση οδώ» στο Λονδίνο στο βασιλικό ζεύγος της Ελλάδας που επισκεπτόταν επίσημα τη Μεγάλη Βρετανία και κυρίως στην Φρειδερίκη, προσπαθώντας να της μεταφέρει υπόμνημα για την απελευθέρωση των πολιτικών κρατουμένων. Νωρίτερα, η Αμπατιέλου είχε ζητήσει ακρόαση από την Φρειδερίκη, όμως μέσω του υπασπιστή της το αίτημα απορρίφθηκε. Μετά το περιστατικό, ζήτησε ακρόαση από την Βασίλισσα Ελισάβετ, η οποία και την δέχτηκε.

Κατά την διάρκεια της εκδήλωσης διαμαρτυρίας στο πλευρό της Αμπατιέλου σε βάρος της Φρειδερίκης, είχε συλληφθεί ένας Κύπριος φοιτητής ο οποίος οδηγήθηκε στο αυτόφωρο, όμως το αγγλικό δικαστήριο τον αθώωσε με το σκεπτικό ότι *οποιοσδήποτε πολίτης μπορεί όχι μόνο να απευθύνει τον λόγο προς μία βασίλισσα, αλλά και να εκφράζει τις γνώμες του γι αυτήν με πλακάτ, έστω κι αν αυτές οι γνώμες είναι δυσάρεστες για την βασίλισσα. Σε μια χώρα στην οποία υπάρχει πλήρης ελευθερία λόγου, η πράξη του κατηγορούμενου δεν συνιστά αδίκημα. Ως εκ τούτου, ο κατηγορούμενος κηρύσσεται αθώος.*

Στο πλευρό της Αμπατιέλου είχε μεταβεί και ο βουλευτής της ΕΔΑ Γρηγόρης Λαμπράκης, προκειμένου να της συμπαρασταθεί. Εικοσιτρείς μέρες μετά τα επεισόδια του Λονδίνου, ο Λαμπράκης δολοφονήθηκε από παρακρατικούς στην Θεσσαλονίκη.

## Πηγές

* Βασίλης Ραφαηλίδης, Ιστορία (κωμικοτραγική) του Νεοελληνικού Κράτους 1830-1974, εκδόσεις του Εικοστού Πρώτου, Αθήνα 1993, σελίδες 371, 372, ISBN 960-7058-23-2

## Παραπομπές


## Διαδίκτυο
* Ν. Σαραντάκος "Στη μνήμη της Μπέτυς Αμπατιέλου (1917-2011)"

Κατηγορία:Άγγλοι δημοσιογράφοι
Αγρίδι Αρκαδίας

Το **Αγρίδι** είναι μικρό ορεινό χωριό της Αρκαδίας στην Πελοπόννησο.

## Γεωγραφικά στοιχεία
Το Αγρίδι βρίσκεται σε απόσταση 8 χλμ. από την Καμενίτσα και 5 χλμ. από το Πράσινο. Έχει 48 μονίμους κατοίκους σύμφωνα με την απογραφή 2011 (ενώ του 2001 ήταν 80 κάτοικοι) και υπάγεται διοικητικά στο Δήμο Γορτυνίας με έδρα τη Δημητσάνα. Το χωριό είναι χτισμένο σε υψόμετρο 880 μέτρα και αγναντεύει στον ορεινό όγκο του Μαινάλου που βρίσκεται ΝΑ. Πάνω στον επαρχιακό δρόμο υπάρχει ωραία πετρόκτιστη πηγή και δίπλα της παιδική χαρά. Πιο κάτω βρίσκεται η όμορφη ενοριακή εκκλησία (Αγία Τριάδα) και η παλιά εκκλησία του νεκροταφείου (Άγιος Αθανάσιος).

Το κτίριο του παλιού δημοτικού σχολείου έχει χαρακτηριστεί ιστορικό διατηρητέο μνημείο *"διότι είναι αξιόλογο δείγμα αρχιτεκτονικής ειδικής χρήσεως, το οποίο χτίστηκε στις αρχές του αιώνα μας από το κληροδότημα Συγγρού και είναι συνδεδεμένο με την ιστορία του χωριού αυτού"*.

Σε απόσταση 5 χλμ. προς την κατεύθυνση της Καμενίτσας είναι ο οικισμός Καρβούνι, ενώ ο επαρχιακός δρόμος συνεχίζει βόρεια προς τα χωριά Πράσινο, Δρακοβούνι και Δάρα.

Το χωριό απέχει από τη πρωτεύουσα του νομού Τρίπολη 50 χλμ. και από την κοσμοπολίτικη Βυτίνα 20 χλμ.

## Παραπομπές


## Εξωτερικοί σύνδεσμοι
* Αγρίδι Γορτυνίας - επίσημο blog
* Γενικές πληροφορίες για το Αγρίδι
* Η σελίδα της Νομαρχίας Αρκαδίας για το χωριό

Κατηγορία:Δήμος Γορτυνίας
Κατηγορία:Δήμος Κλείτορος
Κατηγορία:Χωριά της περιφερειακής ενότητας Αρκαδίας
Κατηγορία:Παραδοσιακοί οικισμοί της περιφερειακής ενότητας Αρκαδίας
Α1 Κατηγορία υδατοσφαίρισης ανδρών 1998-1999

Το **[[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας πόλο ανδρών]] της περιόδου 1998−99**, ήταν το 13ο πρωτάθλημα στην ιστορία της Α1 κατηγορίας. Εκκίνησε στις 7 Νοεμβρίου 1998 .Πρωταθλητής αναδείχθηκε ο Ολυμπιακός, για πρώτη φορά μετά από τρία χρόνια. Αύτη ήταν η πρώτη από τις επτά συνεχόμενες κατακτήσεις της ομάδας μέχρι το 2005.

## Βαθμολογία κανονικής περιόδου

## Αποτελέσματα
Πηγή: Εφημερίδα Ριζοσπάστης, Εφημερίδα Ελεύθερος Τύπος

Στον αγώνα δεύτερου γύρου Πάτρας - Γλυφάδας, η Γλυφάδα κατέβηκε με τη δεύτερη ομάδα της.

## Play off
### Προημιτελικοί

### Ημιτελικοί

### Μεγάλος τελικός

## Τελική κατάταξη

## Παραπομπές


## Εξωτερικοί σύνδεσμοι
* Αθλητική Ηχώ, 22 Μαρτίου 1999 σελ. 31
* Πλέι οφ Ιστότοπος archive.sport.gr

1998 1999
Κατηγορία:Υδατοσφαίριση το 1998
Κατηγορία:Υδατοσφαίριση το 1999
Α1 Κατηγορία υδατοσφαίρισης ανδρών 1999-2000

Το **[[Πρωτάθλημα Ελλάδας υδατοσφαίρισης ανδρών|πρωτάθλημα Ελλάδας πόλο ανδρών]] της περιόδου 1999−2000**, ήταν το 14ο πρωτάθλημα στην ιστορία της Α1 κατηγορίας. Πρωταθλητής αναδείχθηκε ο Ολυμπιακός για δεύτερη συνεχόμενη χρονιά.

## Βαθμολογία κανονικής περιόδου

### Αποτελέσματα

* Εφημερίδα Ριζοσπάστης, Αθλητική Ηχώ

## Play off
### Προημιτελικοί

### Ημιτελικοί

### Μεγάλος τελικός

## Τελική κατάταξη

## Εξωτερικοί σύνδεσμοι
* Βαθμολογία Ιστότοπος archive.sport.gr
* Πλέι οφ Ιστότοπος archive.sport.gr



1999 2000
Κατηγορία:Υδατοσφαίριση το 1999
Κατηγορία:Υδατοσφαίριση το 2000
Τσιφλικόπουλο Ιωαννίνων

Το **Τσιφλικόπουλο** αποτελεί σήμερα συνοικία στη νοτιοδυτική πλευρά της πόλης των Ιωαννίνων. Βρίσκεται ανάμεσα στο Σταυράκι, τον Βελισσάριο και την Πεντέλη μαζί με τα οποία, σύμφωνα με το πρόγραμμα Καλλικράτης, συναποτελούν τη Δημοτική Κοινότητα Σταυρακίου της Δημοτικής Ενότητας Ιωαννιτών που υπάγεται στο Δήμο Ιωαννιτών. Σύμφωνα με την απογραφή του 2011 έχει πληθυσμό 1.571 κατοίκους.

## Γεωγραφία - αξιοθέατα
Το Τσιφλικόπουλο βρίσκεται απέναντι από το λόφο και την εκκλησία της Περιβλέπτου (Περίληφτης), στη ρίζα και στους πρόποδες του λόφου Ψηλογορίτσα με υψόμετρο 510 μέτρα, απέχοντας περίπου 2 χλμ. από το κέντρο της πόλης των Ιωαννίνων. Από το 1961 μέχρι το 1997 ήταν συνοικισμός της κοινότητας Σταυρακίου της πρώην επαρχίας Δωδώνης του Νομού Ιωαννίνων. Το 1971 αριθμούσε 588 κατοίκους και το 1981 τους 846 κατοίκους. Σήμερα το Τσιφλικόπουλο είναι ουσιαστικά ενσωματωμένο στην πόλη των Ιωαννίνων και έχει αλλάξει όψη.

Ενδιαφέρον αξιοθέατο της περιοχής θεωρείται το κτιριακό συγκρότημα του ασβεστοκάμινου που κτίστηκε στα τέλη της δεκαετίας του 1940 από τον αρχιτέκτονα Κώστα Μαράτο. Έχει χαρακτηριστεί από το 1994 ως διατηρητέο μνημείο και αντιπροσωπευτικό δείγμα της προβιομηχανικής περιόδου. Είναι το μοναδικό παλιό βιομηχανικό κτίριο των Ιωαννίνων και το μοναδικό ασβεστοκάμινο της Ηπείρου.

## Ονομασία - ιστορία
Το Τσιφλικόπουλο οφείλει την ονομασία από τα χρόνια της Τουρκοκρατίας και συγκεκριμένα από τα χρόνια του Αλή Πασά, ο οποίος στο χώρο του σημερινού σχολείου είχε θερινή κατοικία γνωστή ως "Σαράι". Στον Αλή πασά ανήκαν όλα τα κτήματα που υπήρχαν γύρω του, κυρίως αμπέλια και λιβάδια. Τα κτήματα αυτά λέγονταν "Τσιφλίκι" και σ' αυτό οφείλει και το όνομά της η περιοχή. Λεγόταν και Τσιφλικόπουλο ίσως γιατί δεν ήταν αρκετά μεγάλο. Το 1909, όπως φαίνεται σε χάρτη της περιοχής υπήρχαν μόνο 4-5 σπιτάκια. Μετά την απελευθέρωση το 1913 τα κτήματα μοιράστηκαν σε νέες οικογένειες και από το 1960 η περιοχή οικοδομήθηκε και πήρε τη σημερινή της μορφή.

## Πηγές
* Εγκυκλοπαίδεια Πάπυρος Larousse Britannica τομ.58ος, σελ.254.
* "ΤΑ ΓΙΑΝΝΙΝΑ - Οι Μαχαλάδες τα σοκάκια και τα τοπωνύμιά τους με τις ιστορικές και λαογραφικές παραδόσεις και ανέκδοτα", Κώστα Ι. Φωτόπουλου (Βιβλιοθήκη Ηπειρωτικής Εταιρείας Αθηνών, αριθμ. 57, Αθήνα 1986)
* Αφελφότης Σταυρακίου Ιωαννίνων, "Ιστορία Σταυρακίου Ιωαννίνων", Αθήνα 2001

## Εξωτερικοί σύνδεσμοι
* Η γειτονιά μας, το Τσιφλικόπουλο από τα Ρόδια
* Το ασβεστοκάμινο που δεν δούλεψε ποτέ από το http://www.agon.gr/
* Ιερός ναός της Περιβλέπτου από την Ιερά Μητρόπολη Ιωαννίνων

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
ICIUM

**Ο θαυματότοπος πάγου ICIUM** είναι ένα χειμερινό πάρκο ψυχαγωγίας χτισμένο στο Λέβι της Φινλανδίας, από πάγο και χιόνι. Το πρώτο πάρκο άνοιξε στις 18 Δεκεμβρίου του 2010. Στο πάρκο υπάρχουν εκθέματα τόσο γλυπτών από πάγο όσο και γλυπτών από χιόνι σε μια έκταση περίπου ενός εκταρίου.

## Κατασκευή
thumb|Ο Σιδηροδρομικός Σταθμός του Ελσίνκι, υπό κατασκευή το Δεκέμβριο του 2010.
Το ICIUM είναι χτισμένο από Κινέζους γλύπτες πάγου από την πόλη Χαρμπίν, όπου διεξάγεται το ετήσιο Διεθνές Φεστιβάλ Γλυπτικής Χιονιού και Πάγου του Χαρμπίν, από το 1963.

Περισσότερα από 10.000 κυβικά μέτρα χιονιού χρησιμοποιήθηκαν για την κατασκευή του πρώτου ICIUM το 2010. Οι χτίστες ανέσυραν επίσης 600 κυβικά μέτρα πάγου από τον ποταμό Όουνασγιόκι για να κατασκευάσουν τα γλυπτά.

## Σχηματισμοί στο ICIUM
thumb|Ναός του Ουρανού.
Οι κύριες ατραξιόν της σεζόν ICIUM 2010–2011 ήταν:

***[[Μέγα Σινικό Τείχος|Η τσουλήθρα του Σινικού Τείχους]].** Ο μεγαλύτερος σχηματισμός από χιόνι, η τσουλήθρα του Σινικού Τείχους, ήταν 15 μέτρα ψηλή και 80 μέτρα μακριά. Περισσότερα από 5000 κυβικά μέτρα χιονιού χρειάστηκαν για την κατασκευή του. 

***Ο Καθεδρικός Ναός του Ελσίνκι.** Με ύψος 15 μέτρα, ο Καθεδρικός Ναός του Ελσίνκι, μαζί με την τσουλήθρα του Σινικού Τείχους, ήταν το ψηλότερο κτίριο από χιόνι στο ICIUM.

***Ο Κεντρικός Σιδηροδρομικός Σταθμός του Ελσίνκι.** 

***Η Παγόδα.** Η πράσινη παγόδα ήταν το ψηλότερο κτίριο από πάγο στο ICIUM, με ύψος περισσότερο από 15 μέτρα.

***Ο Ναός του Ουρανού.**

***[[Εθνικό Στάδιο του Πεκίνου|Το Εθνικό Στάδιο του Πεκίνου]].**

***[[Στρατός από τερακότα|Ο Στρατός από Τερακότα]].** Παγογλυπτικά των στρατιωτών από τερρακότα. 

## Κινέζοι Παραδοσιακοί Καλλιτέχνες
Παραδοσιακοί καλλιτέχνες από το Πεκίνο ήταν επίσης παρόντες στο ICIUM για να δείξουν πώς γίνονται πολλά παραδοσιακά κομψοτεχνήματα, όπως ύφανση από άχυρο, ζωγραφική σε μπουκάλια, και γλυπτική με ζύμη.

## Η Μασκότ του ICIUM
Ο Μινγκμίνγκ, ένα μωρό πάντα από την Bamboo Fairyland, είναι η μασκότ του ICIUM. Στην πρώτη του περιπέτεια, ο Μινγκμίνγκ προσπαθεί να σώσει το σπίτι του από έναν κακό δράκο, με τη βοήθεια του παππού ταράνδου Νίιλα, του μωρού ταράνδου Νίνα, και του Άγιου Βασίλη.

## Πηγές


## Εξωτερικοί σύνδεσμοι
* Επίσημη ιστοσελίδα ICIUM
* 360 ° πανοραμική φωτογραφία 

Κατηγορία:Πάρκα αναψυχής
Κατηγορία:Έργα γλυπτικής
Κατηγορία:Χιόνι
Κατηγορία:Κτίρια και κατασκευές στη Φινλανδία
Κατηγορία:Αξιοθέατα στη Φινλανδία
Βαλκανοποίηση

**Βαλκανοποίηση**, είναι ένας γεωπολιτικός όρος, αρχικά χρησιμοποιήθηκε για να περιγράψει τη διαδικασία κατακερματισμού ή διάσπασης μιας περιοχής ή κράτους σε μικρότερες περιοχές ή κράτη που είναι συχνά εχθρικά ή μη-συνεργάσιμα μεταξύ τους, και θεωρείται υποτιμητικός.

Ο όρος αναφέρεται στη διαίρεση της Βαλκανικής χερσονήσου, όπου προηγουμένως κυριαρχούταν σχεδόν εξ ολοκλήρου από την Οθωμανική Αυτοκρατορία, σε μια σειρά από μικρότερα κράτη μεταξύ του 1817 και 1912. Ο όρος όμως τέθηκε σε κοινή χρήση μετά το τέλος του Πρώτου Παγκοσμίου Πολέμου, σε σχέση με τα πολυάριθμα νέα κράτη που προέκυψαν από την κατάρρευση της Αυστρο-Ουγγρικής Αυτοκρατορίας και της Ρωσικής Αυτοκρατορίας.

Ο όρος χρησιμοποιείται επίσης για να περιγράψει και άλλες μορφές διαιρέσεων, συμπεριλαμβανομένων, για παράδειγμα, την υποδιαίρεση του Διαδικτύου σε ξεχωριστούς θύλακες, την κατανομή των υποπεδίων και τη δημιουργία νέων πεδίων από την κοινωνιολογία, και την κατανομή συμφωνιών συνεργασίας που οφείλεται στην άνοδο των ανεξάρτητων ανταγωνιστικών φορέων.

Τον Ιανουάριο του 2007, σχετικά με την άνοδο του κινήματος που υποστηρίζει την ανεξαρτησία της Σκωτίας, ο Γκόρντον Μπράουν μίλησε για "βαλκανοποίηση της Βρετανίας".

## Δείτε επίσης
* Πόλεμος της Γιουγκοσλαβίας
* Βαλκανική Ομοσπονδία
* Φεουδαρχικός κατακερματισμός
* Παρατεταμένες κοινωνικές συγκρούσεις
* Πολυεθνικό κράτος
* Κριτική της πολυπολιτισμικότητας
* Σεκταριστική βία
* Κοινωνική πόλωση
* Πακιστανισμός

## Πηγές


Κατηγορία:Βαλκάνια
Κατηγορία:Γεωπολιτική
Κατηγορία:Γεωπολιτική ορολογία
Ειρηναίος Ρεφερενδάριος

Ο **Ειρηναίος Ρεφερενδάριος** (6ος αιώνας μ.Χ.) υπήρξε ποιητής σύγχρονος του Ιουστινιανού Α'. Στην Παλατινή Ανθολογία σώζονται τρία ερωτικά επιγράμματά του από τον Κύκλο του Αγαθία (V 249, 251, 253).

## Παραπομπές


## Πηγές
*Friedrich Christian Jacobs, *Anthologia Graeca ad fidem codicis olim Palatini,  nunc Parisini, ex apographo Gothano edita*  (Λειψία, 1813-1817), v. Α΄, p.159, 160. 
*Pierre Waltz, ‘’Anthologie Grecque’’, ed. Les Belles Lettres, Paris, 1960, v.II, p.143.

Κατηγορία:Παλατινή Ανθολογία
Κατηγορία:Κύκλος του Αγαθία
Κατηγορία:Ανθολογία του Πλανούδη
Ερμόδωρος (επιγραμματοποιός)

Ο **Ερμόδωρος** ήταν αρχαίος Έλληνας επιγραμματοποιός. Στην Ανθολογία του Πλανούδη σώζεται ένα επίγραμμά του από τον *Στέφανο* του Μελέαγρου (Ελληνική Ανθολογία XVI 170).

## Πηγές
* Friedrich Christian Jacobs, *Anthologia Graeca ad fidem codicis olim Palatini,  nunc Parisini, ex apographo Gothano edita* (Λειψία, 1813-1817), v.II, p.677. 
* W.R.Paton, ''The Greek Anthology’’, Loeb Classical Library, v.V, p. 399.

Κατηγορία:Αρχαίοι Έλληνες επιγραμματοποιοί
Κατηγορία:Ανθολογία του Πλανούδη
Κατηγορία:Στέφανος του Μελεάγρου
Ερμοκρέων

Με το όνομα **Ερμοκρέων** σώζεται ένα επίγραμμα στην Παλατινή Ανθολογία  (ΙΧ 327). Ο Waltz, ακολουθώντας τον Σαλμάσιο (Claude de Saumaise) πιστεύει ότι πρόκειται περί λάθους και ότι το όνομα  αυτού που αναφέρεται στο ποίημα εξελήφθη ως όνομα του ποιητή. 

## Πηγές
* Friedrich Christian Jacobs, *Anthologia Graeca ad fidem codicis olim Palatini,  nunc Parisini, ex apographo Gothano edita* (Λειψία, 1813-1817), v.ΙΙ, p. 113. 
*Pierre Waltz, ‘’Anthologie Grecque’’, ed. Les Belles Lettres, Paris, 1960, v.VIII, p. 285.

Κατηγορία:Παλατινή Ανθολογία
Ευνομιανός

Υπό το όνομα **Ευνομιανός** υπάρχει στην έκδοση του Jacobs (που βασίζεται στον Brunck) το επίγραμμα ΙΧ 193 της Παλατινής Ανθολογίας. Οι Paton και Waltz παραλείπουν το όνομα αυτό από τις εκδόσεις τους.

## Πηγές
*Friedrich Christian Jacobs, Anthologia Graeca ad fidem codicis olim Palatini,  nunc Parisini, ex apographo Gothano edita (Λειψία, 1813-1817), v.ΙΙ, p.65 και v.ΙΙΙ, p.494. 
*Pierre Waltz, Anthologie Grecque, ed. Les Belles Lettres, Paris, 1960, v.VII, p. 77.
*W.R.Paton, The Greek Anthology’, Loeb Classical Library, v.III, p. 101.

Κατηγορία:Παλατινή Ανθολογία
Ερύκιος ο Θεσσαλός

Με το όνομα **Ερύκιος ο Θεσσαλός** σώζεται το επίγραμμα VII 397 στην Παλατινή Ανθολογία. Ο Waltz πιστεύει ότι πρόκειται περί λάθους ενός αντιγραφέα και αποδίδει το επίγραμμμα στον Ερύκιο τον Κυζικηνό. Ο Paton πιστεύει ότι ενδέχεται να υπήρξαν δύο ποιητές με το όνομα Ερύκιος.

## Πηγές
*Friedrich Christian Jacobs, Anthologia Graeca ad fidem codicis olim Palatini,  nunc Parisini, ex apographo Gothano edita (Λειψία, 1813-1817), v.Ι, p.423. 
*Pierre Waltz, Anthologie Grecque, ed. Les Belles Lettres, Paris, 1960, v.V, p. 179.
*W.R.Paton, The Greek Anthology, Loeb Classical Library, v.II, p. 516.

Κατηγορία:Παλατινή Ανθολογία
Επιπωμάτιο (γαστερόποδα)

Το **επιπωμάτιο** των γαστεροπόδων είναι μια δισκοειδής κατασκευή με την οποία φράσσεται η είσοδος του οστράκου τους δίκην πώματος (καπάκι), εξ ου και η ονομασία του. Έχει γενικά μορφή δίσκου, ή ωοειδή· το ακριβές σχήμα και μέγεθος ποικίλλει αντίστοιχα με τη μορφή και τη διάσταση του ανοίγματος της εισόδου του οστράκου, το οποίο και φέρεται στο πόδι του γαστεροπόδου.

## Γενικά
Η σημασία του επιπωματίου είναι ιδιαίτερα σπουδαία στην επιβίωση των γαστεροπόδων που φέρουν όστρακο. Τούτο, εκτός από την ασφάλεια που παρέχει κλείνοντας την είσοδο όταν το ζώο το τραβά καθώς εισχωρεί εντός του οστράκου, μπορεί να χρησιμοποιηθεί και ως σκαπτικό μέσο προς άγρα τροφής μέσα σε άμμο και λάσπη και να καταστήσει ευκολότερη την μετακίνηση του ζώου πάνω σ΄ αυτή. Η  σημαντικότερη όμως λειτουργία του προκύπτει από το γεγονός ότι κλείνει ερμητικά και έτσι, όταν το γαστερόποδο κινούμενο σε πολύ μικρά βάθη που επηρεάζονται από την παλίρροια βρεθεί σε άμπωτη εκτός νερού, συγκρατεί εντός του οστράκου μια ποσότητα νερού ικανή να προφυλάξει το ζώο από τον κίνδυνο της αποξήρανσης.

## Σχήμα
Όπως αναφέρθηκε παραπάνω το σχήμα και το μέγεθος των επιπωματίων ποικίλλει. Συνηθέστερα έχουν σχήμα δισκοειδές, πεταλοειδές, ελλειπτικό ή πολύ ελλειπτικό ωοειδές που θυμίζει νύχι.

## Είδη
Εκτός της ονομασίας που λαμβάνουν τα επιπωμάτια εκ του σχήματός τους, διακρίνονται επίσης και εκ του τρόπου της ανάπτυξης τους, που επί το πλείστον γίνεται ακτινοειδώς ή σπειροειδώς· έτσι διακρίνονται σε ακτινωτά και σπειροειδή. Τα δεύτερα ανάλογα του αριθμού των σπειρών διακρίνονται επιμέρους σε ολιγόσπειρα, μέτρια ή απλά σπειροειδή, πολύσπειρα, ακτινωτά, αρθρωτά κ.λπ..

Πολλοί βιολόγοι ταξινομιστές προχωρούν σε διάκριση των οστρακοφόρων γαστεροπόδων ανάλογα με την ύπαρξη ή όχι του οργάνου αυτού διακρίνοντας αυτά σε: "επιπωματιοφόρα" και σε "μη επιπωματιοφόρα" γαστερόποδα.

## Πηγές
* Collin's Λεξικό Όρων Βιολογίας Εκδ. Φλώρος Αθήνα σελ.653.

Κατηγορία:Γαστερόποδα
Κωνσταντίνος Καλαμποκιάς

Ο **Κωνσταντίνος Καλαμποκιάς** (1899 - 12 Μαρτίου 1971) ήταν Έλληνας δικαστής.

## Βιογραφικά στοιχεία

Σπούδασε νομικά και ακολούθησε σταδιοδρομία στον δικαστικό χώρο φτάνοντας μέχρι τη θέση του αρεοπαγίτη. Το 1946 ως εφέτης τοποθετήθηκε πρόεδρος του δικαστηρίου που είχε συγκροτηθεί για να δικάσει τους δωσίλογους των Πατρών. Στην κυβέρνηση Κόλλια υπηρέτησε ως υπουργός εθνικής παιδείας και θρησκευμάτων και ως υπουργός Δικαιοσύνης, χαρτοφυλάκιο το οποίο ανέλαβε και στην κυβέρνηση Παπαδοπούλου.

Απεβίωσε στις 12 Μαρτίου 1971 από καρδιακή προσβολή.

## Παραπομπές


Κατηγορία:Έλληνες δικαστικοί
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Δικαιοσύνης
Κ
Αρσινόη Ιτουραίας

Η **Αρσινόη** ήταν αρχαία ελληνική πόλη στην Ιτουραία της Κοίλης Συρίας.

Η πόλη αναφέρεται από τον Στέφανο Βυζάντιο στα *Εθνικά* του. Πιθανότατα ιδρύθηκε από τον στρατηγό Δίωνα, για λογαριασμό του κυρίου του και βασιλέως Πτολεμαίου Β΄ Φιλαδέλφου που ήθελε να τιμήσει τη σύζυγό του Αρσινόη. Τότε είχε ξεσπάσει ο Α΄ Συριακός πόλεμος (274 -271 π.Χ.) και ο Δίων εισέβαλε στα σύνορα του κράτους των Σελευκιδών μέχρι και τη Δαμασκό. Λογικά θα ίδρυσε την πόλη για να φρουρεί τα σύνορα του πτολεμαϊκού κράτους που βρίσκονταν κοντά στην κοιλάδα Μπεκάα στον Λίβανο.

Οι ιστορικοί victor Tcherikover και A. H. M. Jones έχουν ταυτίσει την Αρσινόη με τη Δαμασκό ενώ ο Mac Adam υποστήριξε ότι οι Πτολεμαίοι μετονόμασαν σε Αρσινόη το οχυρό Γέρρα του Λιβάνου.

Κατά τον ερευνητή Gedeon Fuks, πρόκειται για τον αρχαιολογικό χώρο Τελ Ανάφα του βορείου Ισραήλ. Ωστόσο αυτή η ταύτιση αυτή δεν έχει επιβεβαιωθεί από τα αρχαιολογικά δεδομένα.

## Παραπομπές


## Πηγές
* *The armies of the Hasmonaeans and Herod: from Hellenistic to Roman frameworks* από τον Israel Shatzman.
* Getzel M. Cohen, *The Hellenistic settlements in Syria, the Red Sea Basin, and North Africa*, University of California Press, 2006, ISBN 0-520-93102-5.

Κατηγορία:Αρχαίες πόλεις της Συρίας
Κροκάιντε

Το **Κροκάιντε** () είναι χωριό κοντά στο Φανά στο Μπέργκεν στη Νορβηγία. Την 1η Ιανουαρίου 2008 είχε πληθυσμό 352 κατοίκους.
## Γεωγραφία

## Μεταφορές
right|thumb|Αποβάθρα πορθμείων στο Κροκάιντε και το πορθμείο MF "Trondheim"
Η λεωφορειακή γραμμή 61 κάνει τη διαδρομή από τον τερματικό σταθμό Νέστουν (Nesttun) προς Κροκάιντε. Πριν ανοίξει η σιδηροδρομική γραμμή του Μπέργκεν μεταξύ Πάρκο της πόλης (Byparken) και Νέστουν τον Ιούνιο του 2011, τα λεωφορεία της προηγούμενης γραμμής 560 έκαναν τη διαδρομή Κροκάιντε - κέντρο του Μπέργκεν.

Το Κροκάιντε έχει ακτοπλοϊκή σύνδεση με φέρυ (γραμμή Hufthamar-Krokeide) με το Άουστεβολ (Austevoll).

## Παραπομπές


Κατηγορία:Γεωγραφία της Νορβηγίας
Κατηγορία:Φανά
Γιανγκ Μπόις

Ως **Γιανκ Μπόις** (*Young Boys*) αναφέρονται:
* Η ελβετική αθλητική ομάδα Γιανγκ Μπόις Βέρνης
* Η ποδοσφαιρική ομάδα από το Λουξεμβούρο Γιανγκ Μπόις Ντήκιρχ
Ζαχαρίας Τέιλορ

-->
}}
Ο **Ζαχαρίας Τέιλορ** (αγγλικά *Zachary Taylor*, 26 Δεκεμβρίου 1784 - 9 Ιουλίου 1850) ήταν ο 12ος πρόεδρος των Ηνωμένων Πολιτειών Αμερικής. Διετέλεσε Πρόεδρος από τις 4 Μαρτίου 1849 έως τις 9 Ιουλίου 1850.

Ο Τέιλορ ήταν υποψήφιος στις προεδρικές εκλογές του 1848 εκπροσωπώντας το κόμμα των Ουίγων. Τελικά κατάφερε να κερδίσει τον αντίπαλο του δημοκρατικού κόμματος Lewis Cass, αν και αρχικά δεν ενδιαφερόταν για την πολιτική. Ο Τέιλορ ήταν ο τελευταίος Πρόεδρος κατά το θάνατο του οποίου εξακολουθούσε να ισχύει ο θεσμός της δουλείας και ο δεύτερος και επίσης ο τελευταίος υποψήφιος του κόμματος των Ουίγων που κέρδισε σε προεδρικές εκλογές.

Ο Τέιλορ πέθανε μόλις 16 μήνες μετά την έναρξη της θητείας του, η τρίτη συντομότερη θητεία Προέδρου. Πιστεύεται ότι πέθανε από γαστρεντερίτιδα. Μόνο οι Ουίλιαμ Χένρι Χάρισον και Τζέιμς Γκάρφιλντ ήταν για μικρότερο διάστημα Πρόεδροι. Μετά τον θάνατο του Τέιλορ, την προεδρία ανέλαβε ο αντιπρόεδρός του, Μίλαρντ Φίλμορ.

Κατηγορία:Πρόεδροι των ΗΠΑ
Θωμάς ο Σχολαστικός

Υπό το όνομα **Θωμάς** σώζονται δύο επιγράμματα στην Ελληνική Ανθολογία, το XVI 315 (Θωμά Σχολαστικού) και το  XVI 379 (Θωμά Πατρικίου) (συγκεκριμένα στην Ανθολογία του Πλανούδη). Ο Paton τα αποδίδει σε ένα πρόσωπο, τον **Θωμά τον Σχολαστικό**.

## Πηγές
*Friedrich Christian Jacobs, "Anthologia Graeca ad fidem codicis olim Palatini,  nunc Parisini, ex apographo Gothano edita" (Λειψία, 1813-1817), v.ΙΙ, pp.721 και 740. 
*W.R.Paton, "The Greek Anthology", Loeb Classical Library, v.V, p. 400.

Κατηγορία:Ανθολογία του Πλανούδη
Σουδητία

Με την ονομασία **Σουδητία** (γερμ.: *Sudetenland*, τσέχικα: *Sudety* ή *pohraniční území*, πολωνικά: *Kraj Sudetów*) φέρονται τα εδάφη της βόρειας Βοημίας και της Μοραβίας στη περιοχή των *Σουδητικών ορέων* (γερμ. *Sudeten*, τσέχικα: *Sudety* ή *Krkonošsko-jesenická subprovincie*, πολωνικά: *Sudety*) που εκτείνονται υπό μορφή τεράστιου πετάλου παρά τα σύνορα Τσεχοσλοβακίας και Πολωνίας. 

## Γενικά
μικρογραφία|Γλωσσικός χάρτης της Κεντρικής Ευρώπης το 1937 (τα σύνορα που εμφανίζονται είναι αυτά του 1937). Με μπλε διακρίνεται η γερμανική γλώσσα, η οποία αποτελούσε την κυρίαρχη γλώσσα στη Σουδητία εκείνη την εποχή.
Η έννοια της Σουδητίας και των Σουδητών Γεραμανών εμφανίστηκε κατά τη διάρκεια του 19ου αιώνα στα πλαίσια του Βοημικού ζητήματος, δηλαδή του τσεχογερμανικού ανταγωνισμού. Ιστορικά οι Βοημικές χώρες, η σημερινή Τσεχία, κατοικούνταν από Τσέχους που διαβιούσαν στην πεδινή ενδοχώρα και τους Γερμανούς που πλειοψηφούσαν στη ορεινή παραμεθόριο αλλά και σε πολλές πόλεις της ενδοχώρας όπως το Μπρνό και η Γίγλαβα ή Ίγκλαου.

Τα εδάφη αυτά αποτέλεσαν ιδιαίτερη περιοχή μετά τη λήξη του Α΄ Παγκοσμίου Πολέμου, όταν δια της Συνθήκης του Αγίου Γερμανού, του 1919, ενσωματώθηκαν στη Τσεχοσλοβακία, παρότι το μεγαλύτερο μέρος του γηγενούς πληθυσμού ήταν Γερμανοί.

Μετά την ανακήρυξη της τσεχοσλοβάκικης ανεξαρτησίας σχηματίστηκαν τέσσερις γερμανικές επαρχίες, οι οποίες στόχευαν στην ένωση με την Αυστρία που θα ενσωματώνονταν στη Γερμανία.

Η περιοχή αυτή μετά τις εκλογές του Μαΐου του 1935 άρχισε να εξελίσσεται σε σημαντικό αντικείμενο πολιτικής διένεξης μεταξύ Γερμανίας και Τσεχοσλοβακίας, που πήρε έντονες διαστάσεις από τους εκεί εγκατεστημένους Γερμανούς, καλούμενους Σουδήτες με την υποστήριξη των ναζί. Έτσι το 1938 οι διαπραγματευτές της Συμφωνίας του Μονάχου, υποχωρώντας στις αξιώσεις του Χίτλερ συμφώνησαν την παραχώρηση - προσάρτηση της Σουδητίας στη Γερμανία. Τα εδάφη που αποσπάστηκαν από τη Τσεχοσλοβακία προσαρτήθηκαν σε επαρχίες του Ράιχ ενώ το βόρειο τμήμα τους σχημάτισε τη νέα επαρχία του Ράιχ, την επαρχία της Σουδητίας. Διοικητής της τοποθετήθηκε ο Κόνραντ Χένλαϊν, επικεφαλής του τοπικού ναζιστικού κόμματος, ο οποίος άλλωστε είχε πρωτοστατήσει στην εκστρατεία ανεξαρτοποίησης-ενσωμάτωσης της περιοχής στο γερμανικό κράτος, με συνεχή διαβήματά του προς τις τέσσερις μεγάλες δυνάμεις (Αγγλία, Γαλλία, Ιταλία και Γερμανία) αλλά και την οργάνωση διαδηλώσεων και άλλων εκδηλώσεων υπέρ της απόσχισης. Στην περιοχή παρέμεινε σημαντική τσέχικη μειονότητα από την οποία σταδιακά αφαιρέθηκαν τα όποια πολιτικά και μειονοτικά δικαιώματα.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.54ος, σελ.390.

## Εξωτερικοί σύνδεσμοι

*Αφορμή εισβολής η Σουδητία

Κατηγορία:Ιστορία της Τσεχοσλοβακίας
Κατηγορία:Ιστορία της Τσεχίας
Κατηγορία:Ιστορία της Γερμανίας
Κατηγορία:Βοημία
Κατηγορία:Μοραβία
Κατηγορία:Κατεχόμενες περιοχές του Β' Παγκοσμίου Πολέμου
Κατηγορία:Περιοχές της Ευρώπης
Αρκτοστάφυλος

Ο **Αρκτοστάφυλος** είναι γένος Δικότυλων Αγγειόσπερμων φυτών που ανήκει στην τάξη Ερεικώδη, οικογένεια Ερεικοειδή (Ericaceae). To γένος περιλαμβάνει 70 περίπου είδη που απαντούν κυρίως στην Κεντρική και Βόρεια Αμερική. Στην Ελλάδα απαντά το είδος *A. uva-ursi*. Είναι αειθαλείς δασικοί θάμνοι ή μικρά δέντρα. Ο καρπός είναι ράγα ή δρύπη και το χρώμα του είναι κόκκινο. Το όνομά του προέρχεται από τις λέξεις "άρκτος" και "σταφύλι" καθώς αποτελεί εξαιρετικό έδεσμα για τις αρκούδες.

## Χρήσεις
Μερικά είδη έχουν και φαρμακευτικές ιδιότητες. Το αφέψημα των φύλλων χρησιμοποιείται ως τονωτικό, διουρητικό και κατά των παθήσεων των νεφρών και της κύστης ενώ στη Ρωσία πίνεται ως τσάι με την ονομασία Καυκασιανό τσάι. Τα φύλλα του χρησιμοποιούνται στη βυρσοδεψία. Τέλος μερικά από τα είδη καλλιεργούνται ως καλλωπιστικά φυτά για το ωραίο τους φύλλωμα και άνθη

## Ουσίες που περιέχει
Τα φύλλα του Αρκτοστάφυλου περιέχουν αρμπουτίνη, μεθυλαρμπουτίνη, γαλλικό οξύ, δεψικές ουσίες και το ένζυμο αρμπουτάση.

## Πηγές
* Εγκυκλοπαίδεια Πάπυρος Λαρούς Μπριτάννικα, τόμος 11, σελίδα 111.

## Εξωτερικοί σύνδεσμοι
* 

Κατηγορία:Ερεικοειδή
Κατηγορία:Καλλωπιστικά φυτά
Κατηγορία:Φαρμακευτικά φυτά
Κατηγορία:Αφέψημα
Κατηγορία:Χλωρίδα της Βόρειας Αμερικής
Κατηγορία:Χλωρίδα του Μεξικού
Κατηγορία:Δρύπες
Ιωάννης Φαβιάτος - Κοκκόλης

Ο **Ιωάννης Φαβιάτος - Κοκκόλης** (1887 - 1965) ήταν Έλληνας ναυπηγός και αξιωματικός του Πολεμικού Ναυτικού.

## Βιογραφικά στοιχεία

Γεννήθηκε στην Οδησσό και μεγάλωσε στην Κωνσταντινούπολη. Αποφοίτησε από το Ζωγράφειο Γυμνάσιο το 1906 και σπούδασε ναυπηγική στο πανεπιστήμιο Durham (Newcaste Αγγλίας), απ'όπου αποφοίτησε το 1910. Την περίοδο 1910 - 1915 εργάστηκε σε βρετανικά ναυπηγεία και το 1915 κατατάχθηκε στο Πολεμικό Ναυτικό με τον βαθμό του Ανθυποναυπηγού. Το 1917 προήχθη σε Υποναυπηγό, το 1919 σε Ναυπηγό, το 1920 σε Επιναυπηγό, το 1931 σε αντιπλοίαρχο ναυπηγό, το 1934 σε πλοίαρχο ναυπηγό για να αποστρατευθεί τελικώς το 1939 με τον βαθμό του Υποναυάρχου. Υπήρξε καθηγητής στη Σχολή Ναυτικών Δοκίμων (1917 - 1920), σύμβουλος ναυτικού ακολούθου στην ελληνική πρεσβεία του Λονδίνου (1920 - 1922), μέλος της Διασυμμαχικής Επιτροπής Επανορθώσεων Ναυτικών ζημιών Α΄ Παγκοσμίου Πολέμου καθώς και τεχνικός υποδιευθυντής (1932 - 1935) και διευθυντής (1935 - 1939) του Ναυστάθμου Σαλαμίνος. Κατά την περίοδο 1926 - 1929 συμμετείχε σε αποστολές παρακολουθήσεως ναυπήγησης και παραλαβής νέων πλοίων για λογαριασμό του Πολεμικού Ναυτικού. Κατα τη διάρκεια της θητείας του στον Ναύσταθμο σχεδίασε τον "Τιτάνα", ένα μεγάλο ρυμουλκό, το οποίο έδωσε το έναυσμα για το τιτάνειο έργο ιδρύσεως ναυπηγείου στη ναυτική περιοχή του Σκαραμαγκά.

Μετά την αποστρατεία του εργάστηκε ως τεχνικός διευθυντής (1940 - 1947) στα ναυπηγεία Βασιλειάδου στον Πειραιά. Την περίοδο 1947 - 1952 υπήρξε μέλος της αποστολής του Οργανισμού Διαχείρισης Συμμαχικού Υλικού (ΟΔΙΣΥ) στο Βέλγιο, τη Γερμανία, την Ολλανδία, τη Γαλλία και τη Μεγάλη Βρετανία καθώς και μέλος της αντιπροσωπείας (1952) για τις γερμανικές επανορθώσεις στο Αμβούργο. Είχε πλούσιο συγγραφικό έργο (τεχνικά συγγράματα κ.α.) και είχε τιμηθεί με τον Ταξιάρχη του Φοίνικος, με τον Χρυσό Σταυρό του Σωτήρος και με τον Χρυσό Σταυρό Γεωργίου Α΄.

Απεβίωσε στο Ναυτικό Νοσοκομείο Αθηνών στις 27 Αυγούστου 1965. Ήταν παντρεμένος με την Ιφιγένεια Αναστασίου Μάλτου και είχε αποκτήσει μια κόρη, σύζυγο του Δημοσθένη Πελία Ιωαννίδη.

## Αναφορές
 

Κατηγορία:Έλληνες αξιωματικοί του Πολεμικού Ναυτικού
Κατηγορία:Χρυσός Σταυρός του Τάγματος του Γεωργίου Α΄
Κατηγορία:Ταξιάρχης του Τάγματος του Φοίνικα
Κατηγορία:Χρυσός Σταυρός του Τάγματος του Σωτήρος
Γέφυρα Συρίας

Η **Γέφυρα** ήταν οικισμός ρωμαϊκής και υστερο-ρωμαϊκής περόδου, στη βόρεια Συρία. 

Βρισκόταν στα ανατολικά της Αντιόχειας, προς τη σημερινή λίμνη Αμίκ (Amik), εκεί που εκβάλλει ο παραπόταμος του Ορόντη Αφρίν (Afrin, αρχ. Οινοπάρας). Ανήκε στην επαρχία της Αντιοχίδος και στην ευρύτερη επαρχία της Σελευκίδος. Στο σημείο εκείνο υπάρχουν σήμερα αξιόλογα ερείπια. Η πόλη πολύ πιθανόν να ιδρύθηκε από Μακεδόνες αποίκους από την ομώνυμη πόλη στα σύνορα Βοττιαίας -Ημαθίας. Μνημονεύεται από τον Πτολεμαίο στην *Γεωγραφική Υφήγησίν* του.  

Από τη Σελεύκεια μέχρι τη Γέφυρα, ο ποταμός Ορόντης ήταν πλωτός και έτσι έρχονταν τα εμπορεύματα στην σελευκιδική πρωτεύουσα, Αντιόχεια. Εν συνεχεία από τη Γέφυρα η επικοινωνία συνεχιζόταν με εμπορικές οδούς που έφταναν στον Ευφράτη ποταμό. 

Η σημερινή τοποθεσία της πόλεως είναι το Jisr al-Hadid (ή Demirköprü) της Τουρκίας, στα σύνορα με τη Συρία.  

## Παραπομπές


## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.

Κατηγορία:Αρχαίες πόλεις της Συρίας
Άρκτος

Η λέξη **Άρκτος** μπορεί να αναφέρεται :

* Στην Αρκούδα θηλαστικό της οικογένειας των Αρκτιδών (Ursidae).
* Στο Άρκτος (γένος) (Ursus) γένος της οικογένειας των Αρκτιδών (Ursidae).
* Στους αστερισμούς Μικρά Άρκτος και Μεγάλη Άρκτος
* Στα βραβεία Χρυσή Άρκτος / Αργυρή Άρκτος του Διεθνούς Φεστιβάλ Κινηματογράφου Βερολίνου.
Γάτος

Η λέξη **Γάτος** μπορεί να αναφέρεται:

* Στο αρσενικό του είδους γάτα (Felis catus) που ανήκει στην οικογένεια των Αιλουριδών.
* Στον Γάτο (ψάρι) το μεγαλύτερο είδος της οικογένειας των Σκυλιορινίδων.
Κύων

Η λέξη **Κύων** μπορεί να αναφέρεται:

*Στην αρχαία ελληνική λέξη για τον σκύλο, ανώτερο θηλαστικό ζώο του γένους *[[Κύων (γένος)|Κύων]]*.
*Στον αστερισμό Κύων Μέγας
*Στον αστερισμό Κύων Μικρός
Αγγελική

Η λέξη **Αγγελική** μπορεί να αναφέρεται σε οποιοδήποτε από τα παρακάτω:

## Όνομα
* Γυναικείο όνομα Αγγελική

## Φυτά
* Φυτό αγγελικούλα
* Γένος φυτών αγγελική της οικογένειας των σκιαδοφόρων
* Είδος αρχαγγελική του γένους αγγελική

## Άλλα
* Στον αρχαίο ελληνικό χορό αγγελική

Κατηγορία:Αποσαφηνίσεις ονομάτων
Αστέρι της Βηθλεέμ (αποσαφήνιση)

Η φράση **Αστέρι της Βηθλεέμ** ή **Άστρο της Βηθλεέμ** μπορεί να αναφέρεται:
*Στο Αστέρι της Βηθλέεμ (αστρονομικό φαινόμενο): Είναι φαινόμενο που προκαλείται κατά τη συνάντηση των τριών πλανητών, του Κρόνου, του Δία και της Αφροδίτης και έγινε την ημέρα γέννησης του Χριστού στη Βηθλεέμ.
* Στο φυτό Αλεξανδρινό
* Στο φυτό Ορνιθόγαλο
* Σε έργο ζωγραφικής του Έντουαρντ Μπερν - Τζόουνς (Sir Edward Coley Burne – Jones, Μπέρμιγχαμ 1833 – Λονδίνο 1898) κορυφαίου Άγγλου ζωγράφου.
Τάλα

Με τον όρο **Τάλα** μπορεί να αναφέρονται:

* στο Τάλα Σαμόα, νόμισμα του νησιωτικού κράτους Σαμόα.
* στην Τάλα, κοινότητα της επαρχίας Πάφου στην Κύπρο.
Λογισμικό ανεξάρτητο πλατφόρμας

Το **λογισμικό** **ανεξάρτητο πλατφόρμας** (αγγλικά: **cross-platform ή multi-platform**) είναι το λογισμικό το οποίο έχει σχεδιαστεί για να τρέχει σε διαφορετικά λειτουργικά συστήματα ή πλατφόρμες υλικού. Τα λογισμικά αυτού του τύπου μπορούν να χωριστούν σε δύο είδη:

* Σε αυτά τα οποία χρειάζεται να μεταγλωττιστούν ξεχωριστά σε κάθε λειτουργικό σύστημα (δημιουργία [build] ξεχωριστού εκτελέσιμου αρχείο για κάθε συνδυασμό λειτουργικού συστήματος και πλατφόρμας υλικού).
* Σε αυτά που είναι γραμμένα σε διερμηνευμένη γλώσσα και εκτελούνται από ένα διερμηνέα σε κάθε διαφορετικό λειτουργικό σύστημα. Σε αυτή τη κατηγορία ανήκουν τα προ-μεταγλωττισμένα προγράμματα σε μορφή κώδικα μπάιτ (*bytecode*), τα οποία τρέχουν σε όλες τις πλατφόρμες (όπως η μορφή κώδικα μπάιτ της γλώσσας προγραμματισμού Java).

Για παράδειγμα μια εφαρμογή η οποία είναι ανεξάρτητη πλατφόρμας μπορεί να εκτελεστεί κάτω από Microsoft Windows, Linux ή Mac OS X, είτε σε υπολογιστή αρχιτεκτονικής υλικού PowerPC είτε σε x86. 

Μια εφαρμογή θεωρείται ανεξάρτητη πλατφόρμας όταν τρέχει τουλάχιστον σε δύο διαφορετικές πλατφόρμες. Ένα γνωστό παράδειγμα λογισμικού το οποίο είναι ανεξάρτητο πλατφόρμας είναι ο φυλλομετρητής Mozilla Firefox ο οποίος τρέχει σε διαφορετικά λειτουργικά (Microsoft Windows, Linux ή Mac OS X κλπ).

## Παραπομπές



Κατηγορία:Υπολογιστική
Κατηγορία:Ορολογία
Κατηγορία:Μηχανική λογισμικού
Ειδική εκλογή κυβερνήτη της Δυτικής Βιρτζίνια 2011

Οι **εκλογές κυβερνήτη της Δυτικής Βιρτζίνια 2011** ήταν μια ειδική εκλογή στις 4 Οκτωβρίου 2011 για να πληρωθεί το αξίωμα του Κυβερνήτη της Δυτικής Βιρτζίνια. Το αξίωμα έμεινε κενό με την παραίτηση του Κυβερνήτη Τζο Μαντσίν,  ο οποίος εκλέχθηκε για να αναλάβει την έδρα του Ρόμπερτ Μπερντ στην Γερουσία των Ηνωμένων Πολιτειών το 2010 μετά τον θάνατο του Μπερντ. Ο Πρόεδρος της Πολιτειακής Γερουσίας Ερλ Ρέι Τόμπλιν, πρώτος στην γραμμή διαδοχής, αναρριχήθηκε στην θέση του κυβερνήτη το 2010. Στις 18 Ιανουαρίου 2011 το Ανώτατο Δικαστήριο της Δυτικής Βιρτζίνια αποφάσισε ότι έπρεπε να διεξαχθεί μια εκλογή για το αξίωμα του Κυβερνήτη ούτως ώστε ένας νέος Κυβερνήτης να τοποθετηθεί στις 15 Νοεμβρίου 2011, ακριβώς ένα έτος μετά την παραίτηση του Μαντσίν και την ανάληψη του αξιώματος από τον Τόμπλιν. Η προκριματική εκλογή διεξάχθηκε στις 14 Μαΐου. Ο Τόμπλιν και ο Ρεπουμπλικανός Μπιλ Μάλονι κέρδισαν τους αντίστοιχους προκριματικούς των κομμάτων τους.

Ο Τόμπλιν ανακηρύχθηκε νικητής της εκλογής από το Associated Press στις 4 Οκτωβρίου 2011 και ορκίσθηκε στις 13 Νοεμβρίου 2011.

## Δημοκρατικός προκριματικός

### Υποψήφιοι

#### Δνακονωθέντες
* Τζεφ Κέσσλερ, Ενεργών Πρόεδρος της Γερουσίας
* Άρν Μόλτις, Σάουθ Τσάρλστον resident
* Τζον Πέρντιου, πολιτειακός θησαυροφύλακας
* Νάταλι Τένναντ, Γραμματέας της Πολιτείας της Δυτικής Βιρτζίνια
* Ρικ Τόμσον, Ομιλητής της Βουλής των Αντιπροσώπων της Δυτικής Βιρτζίνια
* Ερλ Ρέι Τόμπλιν, Ενεργών Κυβερνήτης και Πρόεδρος της Γερουσίας της Δυτικής Βιρτζίνια

#### Αρνήθηκαν
* Μπρουκς ΜακΚέιμπ, state senator

### Δημοσκοπήσεις

### Αποτελέσματα προκριματικού

## Γενική εκλογή

### Υποψήφιοι
*Μπομπ Χένρι Μπέιμπερ (Mountain), συγγραφέας και πρώην Δήμαρχος του Ρίτσγουντ
* Μπιλ Μάλονι (Ρεπουμπλικανικό), επιχειρηματίας της Κομητείας Μονονγκάλια
* Ερλ Ρέι Τόμπλιν (Δημοκρατικό), current Acting Governor and President of the West Virginia Senate
* Harry Bertram (American Third Position Party)
* Marla Dee Ingels (Independent)
* Rick Bartlett (write-in)
* Phil Hudok (write-in), teacher and registered Constitution Party member
* Donald Lee Underwood (write-in)

### Δημοσκοπήσεις

## Αναφορές


## Εξωτερικοί σύνδεσμοι
;Candidates
* Bob Henry Baber for Governor
* Harry Bertram for Governor
* Phil Hudok for Governor 
* Marla Ingels for Governor
* Bill Maloney for Governor 
* Earl Ray Tomblin for Governor

;Information
*Elections Division at the Secretary of State
**2011 Gubernatorial Election

*West Virginia Governor Candidates  at Project Vote Smart
*Campaign contributions for 2011 West Virginia Governor from *Follow the Money*
*West Virginia Governor 2011 from OurCampaigns.com
*2011 West Virginia Governor - Maloney vs. Tomblin Polling Data from *[[Real Clear Politics]]*

Δυτικη Βιρτζινια
Κατηγορία:Εκλογές στη Δυτική Βιρτζίνια
Ίον (γένος)

Το ***Ίον*** (*Viola*) (εξ ου και το χρώμα ιώδες) είναι γένος αγγειόσπερμων, δικότυλων φυτών που ανήκει στην οικογένεια των Ιοειδών (Violaceae) της τάξης των Ιωδών (Violales), και περιλαμβάνει τις βιολέτες και τους πανσέδες.

## Εξωτερικοί σύνδεσμοι
* 

Κατηγορία:Ιοειδή
Κατηγορία:Καλλωπιστικά φυτά
Κατηγορία:Αρωματικά φυτά
Κατηγορία:Φαρμακευτικά φυτά
Κατηγορία:Άνθη
Παΐσιος

Ο **Παΐσιος** είναι βαφτιστικό όνομα. Ως άρθρο μπορεί να αναφέρεται στα εξής πρόσωπα:
* Άγιος Παΐσιος ο Αγιορείτης (1924-1994), Έλληνας, Αγιορείτης μοναχός και Άγιος της Ορθόδοξης Εκκλησίας 
* Παΐσιος Β΄, Πατριάρχης Κωνσταντινουπόλεως
* Παΐσιος Α΄, Οικουμενικός Πατριάρχης
* Παΐσιος Αγιαποστολίτης, μητροπολίτης Ρόδου
* Παΐσιος Λιγαρίδης, λόγιος του 17ου αιώνα
* Παΐσιος του Χιλανδαρίου, Βούλγαρος, Αγιορείτης μοναχός και Άγιος της Ορθόδοξης Εκκλησίας
* Παλαιών Πατρών Παΐσιος Β΄, Μητροπολίτης Παλαιάς Πάτρας